Boek: Reënboog in die sandSanita het ’n geheim. Twee dekades gelede moes sy ’n baba afgee en ’n jeugliefde daarby. Maar sy’t aanbeweeg, getrou en ’n seun, Hanko, bygekry, en ’n lewe geskep saam met haar man. Hul gastehuis, Waaiwater, is haar lewe ná Markus se dood. Maar nou wil alles inmekaar tuimel: Develcor het groot planne vir Sanita se rustige kusdorpie en hul bouery gaan haar besigheid lelik knou. En watter Develcor-indoena is daarheen gestuur om met Sanita te onderhandel? Einste Fourie Burger wat sy destyds so onwillig moes agterlaat, einste Fourie wat nog al die jare niks weet van hul kind nie… Nou is Fourie hier, in haar gastehuis, en hul tienerjare se vonke is nog geensins geblus nie. Maar hoe gaan die twee mekaar weer vind en verby die lang jare se verswyging kom, tussendeur die hele Develcor-drama, Hanko se weerbarstige-tiener-probleme en Fourie se skok oor die onverwagse nuus dat hy iewers ’n mondige seun het? Oor die outeur: Dirna het in 2000 in die ouderdom van 50 vir die eerste keer begin skryf. Die jaar daarna het haar eerste liefdesverhaal verskyn. Sy is versot op die lees van liefdesverhale en sy glo in hul helende krag. Dirna is getroud en het twee volwasse seuns. Sy bly in Brackenfell. Uitgewer: Tafelberg, Melodie Prys: R94-95* *Prys onderhewig aan verandering